Agències de Gandia i Fano es reuneixen per establir sinergies
04 abril 2023

## Agències de Gandia i Fano es reuneixen per establir sinergies04 abril 2023Última actualització: 04 abril 2023

![](../gestion/img/5d97f480d9e4ae9910d6582d9103c4b7fa241cd09f68097d3972dfcfebb714c1.jpg)  
  

Agències de Gandia i Fano, ciutat agermanada amb la capital de La Safor, s'han reunit aquest matí al Saló Laval per posar en comú els seus valors turístics i les necessitats que cadascuna de les dos ciutats tenen. Finalitzada la reunió, el regidor de Turisme, **Vicent Mascarell**, la regidora de Relacions Internacionals i Agermanaments. **Liduvina Gil**, i el regidor de Turisme de Fano, **Etienn Lucarelli**, han valorat la trobada.  
  
Gil ha destacat els punts en comú que tenen ambdues ciutats i ha agraït la presència dels turoperadors italians: «Gandia està agermanada amb la ciutat de Fano des del 2020. Degut a la pandèmia vam haver d'ajornar tots els programes que tenim amb ells i hui tenim ací uns turoperadors com a tornada de la visita que vam fer a Fano».  
  
A més, ha recomanat la visita a la ciutat romana: «Recomanem la visita a la ciutat romana de Fano una vegada hem consolidat aquest vincle amb ells amb la tornada dels turoperadors a Gandia».  
  
En la mateixa línia, Mascarell ha volgut posar en valor les similituds que tenen Gandia i Fano i ha expressat la seua gratitud per tornar ara a la ciutat romanesa l'acollida que van tindre ells fa uns mesos amb Gandia: «Agències de Fano conviuran aquesta setmana amb les de Gandia per poder crear sinergies. Volem aprofitar-ho i estem molt agraïts»  
  
Finalment, Lucarelli, ha agraït per l'hospitalitat que se li ha brindat a Fano per part de Gandia, aposta pel creixement econòmic a partir de factors com «la cultura, l'esport, la gastronomia i tot allò que fa atractiu les dues destinacions».

[Twittear](https://twitter.com/share)